google/wiki40b huggingface dataset:
Orozomukoid

Orozomukoid alebo α₁-kyslý glykoproteín (AGP), je glykoproteín z krvnej plazmy. V prípade ľudského AGP ide o jednu z najintenzívnejšie študovaných bielkovín krvného séra. Aj keď dosiaľ nebola štruktúra ani fyziologická úloha tejto bielkoviny celkom objasnená, je zrejmé, že ide o proteín akútnej fázy, ktorého koncentrácia vzrastá pri patologických stavoch, preto je využívaný v lekárskych testoch ako indikátor potenciálnych patologických stavov.

Štruktúra

Molekulu ľudského AGP tvorí jeden reťazec 183 aminokyselín, kódovaný dvoma génmi ORM1 a ORM2 s neobvykle vysokým počtom možných substitúcií, na 22 pozíciách. Napriek tomu existujú len tri genetické varianty tejto bielkoviny (značené ako A, F1 a S). Medzi cysteínmi 5–147 a 72–164 sa vytvárajú dva disulfidické mostíky.
Z celkovej relatívnej molekulovej hmotnosti AGP, 41 kDa, pripadá približne 42 % na cukornú zložku tvorenú rozvetvenými glykánmi (druhý najväčší známy obsah cukornej zložky u proteínov), ktoré sú k hlavnému reťazcu viazané na piatich miestach N-glykozidickými väzbami (Asn reziduuá 15, 38, 54, 75 a 85). Tieto glykány sú di- až pentaantenárne, pričom aj výskyt rôznych typov je podmienený geneticky a súvisí s ich pozíciou na peptidovom reťazci, prípadne kolíše pri rôznych patologických stavoch. Cukorná zložka má významný vplyv na výbornú rozpustnosť AGP a prispieva tiež k mimoriadnej tepelnej stabilite tejto bielkoviny.

Fyziologická funkcia

Fyziologická úloha tejto bielkoviny zatiaľ nie je celkom jasná. V krvnej plazme sa bežne vyskytuje v koncentrácii 0,6 až 1,2 mg/ml. Je známe, že hladina AGP v krvi rastie pri zápalových procesoch, zhubných nádorových ochoreniach, niektorých infekciách, a tiež väčších chirurgických výkonoch,tiež rastie aj vpočas tehotenstva. Súčasne bola preukázaná schopnosť AGP viazať in vitro rôzne ligandy, ktorých spektrum je veľmi široké – siahajúce od malých anorganických iónov po steroidné hormóny a rôzne lieky, a to ako bazické tak neutrálne aj kyslé. Zdá sa teda že AGP by mohol byť primárne transportérom.
Chelatón

Chelatóny tiež aj komplexóny sú organické zlúčeniny schopné tvoriť s viacmocnými kovmi dvoj a viacnásobné väzby. Javu sa hovorí chelatácia. Chelatóny 1, 2, 3 a 4 sa využívajú v analytickej laboratórnej praxi ako titračné činidlá pri chelatometrických titráciách. Názov je odvodený z gréckeho výrazu pre klepeto (gr. chelè).

Chelatón 1

NTA, Kyselina nitrilotrioctová, CAS 139-13-9, Mr 191.142 g/mol, sumárny vzorec C₆H₉NO₆

Chelatón 2

EDTA, Kyselina ethyléndiaminotetraoctová, CAS 60-00-4, Mr 292.248 g/mol, sumárny vzorec C₁₀H₁₆N₂O₈

Chelatón 3

Na₂H₂.EDTA, Sodná soľ kyseliny ethyléndiaminotetraoctovej, CAS 6381-92-6, Mr 372.242 g/mol sumárny vzorec C₁₀H₁₈N₂Na₂O₁₀

Chelatón 4

CDTA, Kyselina 1,2-diaminocyklohexan-N,N,N´,N´-tetraoctová monohydrát, CAS 13291-61-7, Mr 364,355 g/mol, sumárny vzorec C₁₄H₂₄N₂O₉
Trégueux

Poloha

Obec má rozlohu 14,57 km². Najvyšší bod je položený 170 m n. m. a najnižší bod 20 m n. m.

Obyvateľstvo

Počet obyvateľov obce je 7 750 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Colpo

Poloha

Obec má rozlohu 26,48 km². Najvyšší bod je položený 156 m n. m. a najnižší bod 52 m n. m.

Obyvateľstvo

Počet obyvateľov obce je 2 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Naučená bezmocnosť

Naučená bezmocnosť (anglicky learned helplessness) je pojem, ktorý vytvoril študent Pensylvánskej univerzity Martin E. P. Seligman roku 1975, na základe sledovania pokusov so zvieratami. Pokusné zviera, ktoré sa naučí, že nemôže kontrolovať averzívny podnet – vyhnutie sa elektrickému šoku – upadá do stavu bezmocnosti a demotivácie.
Experiment zopakovali neskôr na ľudskej vzorke. Aj experimenty s ľuďmi túto teóriu potvrdili.
Slovami Seligmana (Nakonečný, 2000) ide o „očakávanie, že konzekvencia je nezávislá od vlastnej vôľovej reakcie, čo a) znižuje motiváciu chcieť túto sekvenciu kontrolovať, b) interferuje v schopnosti naučiť sa, že vlastnú reakciu konzekvenciou skutočne kontrolujú.“ Ide o akési neadekvátne zhodnotenie predchádzajúcich opakujúcich sa skúseností, ktoré vedú k pocitu a názoru, že človek nedokáže kontrolovať výsledky svojho konania, a to dokonca ani v situácii, keby táto kontrola bola možná (Macek, 2000). Ak výnimočne pri svojich pokusoch dosiahne priaznivý výsledok, a je momentálne úspešný, tento človek naďalej zlyháva tým, že nedokáže úspešnú zvládaciu stratégiu zopakovať a naučiť sa ju používať (Čáp, Mareš, 2001). Seligman so svojimi spolupracovníkmi uskutočnili množstvo pokusov, ktoré teóriu naučenej bezmocnosti potvrdzovali.
Neskôr sa pokúšal týmto konceptom vysvetliť vznik depresie u ľudí – vedecká verejnosť však tieto jeho snahy rázne odmietla. Nadviazal spoluprácu s psychológom Johnom Teasdalom a vytvorili novú hypotézu, ktorá spájala naučenú bezmocnosť s miestom riadenia (Locus of Control – koncepcia J.B Rottera (1972), deliacu ľudí na skupinu externalistov, ktorí výsledky svojej činnosti pripisujú vonkajším faktorom, a skupinu internalistov, ktorí ich naopak pripisujú faktorom vnútorným, osobnostným rysom a pod.), ktorá bola vzápätí potvrdená aj z iných zdrojov (Hunt, 2000).
Pôvodnú Seligmanovu koncepciu obohatil na konci sedemdesiatych rokov L. Y Abramson, ktorý upozornil na to, že na vysvetľovanie úspechov a neúspechov požívame svoje vlastné explanačné (vysvetľovacie) štýly. Tie môžu vo svojom rozpätí zabiehať až do extrémnych hodnôt (pesimistický, optimistický explanačný štýl). „Pesimistický explanačný vysvetľovací štýl má človek, u ktorého sa prejavuje tendencia vysvetľovať príčiny zlých výsledkov ako príčiny stabilné, globálne a voči sebe vnútorné, kým príčiny dobrých výsledkov ako nestabilné, špecifické a voči sebe vonkajšie" (Eisner, Seligman, 1996; Taylor, Aspinwall, 1996; Čáp, Mareš, 2001)
Valloire

Poloha

Obec má rozlohu 137,48 km². Najvyšší bod je položený 3 504 m n. m. a najnižší bod 694 m n. m.

Obyvateľstvo

Počet obyvateľov obce je 1 299 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Degu čilský

Opis

Degu čilský je andský hlodavec s dlhým chvostom, ktorý meria až 1/3 dĺžky tela, na jeho konci je výrazná štetinka chlpov. Je hnedočiernej farby, na bruchu a bokoch má krémovú alebo plavú farbu. Iné sfarbenia sú skôr výnimkou. Oči sú stredne veľké a má okolo nich svetlejšie krúžky. Uši sú pomerné veľké. Má dlhé fúzy a tmavooranžové zuby. Zadné nohy sú dlhšie ako predné a na každej je 5 osrstených prstov s malými pazúrikmi. Medzi našimi chovateľmi je zaužívaní český názov Osmák degu.
Starší názov „osmozub“ je odvodený z tvaru jeho zubov – stoličiek, ktoré majú tvar ležatej osmičky. Veľkosťou a váhou je ako menšie morča. Samčekovia sú obvykle väčší než samičky. Samičky pohlavne dospievajú vo veku 6 – 7 týždňov. Samce dospievajú o niečo neskôr. Pri párení degu vydáva čvrlikavé zvuky a trepe chvostom. Asi za 90 dní sa rodia mláďatá a sú úplne ochlpené a vidia. Ihneď prijímajú pevnú potravu ale pijú aj materské mlieko. Odstavujeme ich vo veku 5 – 6 týždňov.
Nikdy ich nechytáme za koniec chvosta – ako obranu pred prirodzenými nepriateľmi je totiž schopný pustiť koniec chvosta, ktorý už nikdy nedorastie. Aktívny je vo dne i v noci.

Chov

Degu čilský je bylinožravec, ktorý nepotrebuje obohacovať stravu žiadnymi živočíšnymi bielkovinami. V prírode sa živí rôznymi cibuľkami a korienkami rastlín, hľúzami, úrodou na farmách, travinami, ohlodáva kôru stromov a kríkov, v zime hlavne suchými listami. Takúto stravu sa snažíme čo najviac napodobniť. Navyše berieme do úvahy, že degu by nemal mať v potrave veľa cukru, karbohydrátov a tukov, lebo má sklony k cukrovke. Potrava má byť pestrá a kvalitná. Kŕmime ich lúpaním ovsom, pšenicou, lesknicou, prosom, občas kukuricou, slnečnicou a konopným semenom, naklíčenou pohánkou, vetvičkami ovocných stromov, koreňovou zeleninou, čerstvým ovocím, púpavou, trávou, ďatelinou, lucernou, šalátom, granulovanými koncentrátmi a suchým chlebom. Občas im môžeme dať aj oriešky, no nie príliš často, lebo obsahujú veľa tukov. Nemalo by im chýbať seno či suché lístie. Napájanie nie je nutné ak podávame stále šťavnatú potravu. Stravu doplňujeme vápnikovými blokmi a pridávame aj prípravky Vitamix DH alebo Sera.
Chov týchto zaujímavých teráriových zvierat si vyžaduje pomerne veľké a dobre vetrané terárium plné halúzok, domčekov atď. Chovný pár by mal mať terárium aspoň 40x60x30 cm. Ako podstielku môžeme použiť hobliny alebo piesok miešaný s lignocelom. Úkryt pripravíme z pevného materiálu, ktorý degu nerozhryzie. Drevo je síce dobré, no má krátku životnosť. Chov je možný v pároch alebo v chovných skupinkách.
Okrem degu čilského patrí do rodu Degu aj degu andský (Octodon bridgesi) a degu mesačný (Octodon lunatus).
Degu čilský ako chovanec našich terárií je pre svoju nenáročnosť vhodný najmä pre mladých a začínajúcich teraristov.
Partizán Bardejov

Najväčšie úspechy

Najväčším úspechom klubu bol postup do najvyššej slovenskej súťaže v ročníku 1993/94 a účinkovanie v nej až do roku 1999. Ďalším úspešným obdobím je rok 1961 a postup do celoštátnej druhej najvyššej súťaže v Československu.

Aktuálna súpiska

Brankári :         Ján Čikoš-Pavličko (1), Richard Gmitter (22), Bartolomej Majerník (26)
Obrancovia :       Dávid Berežný (3), Erik Šuľa (2), Mikita Rocheu (4), Dominik Lukáč (5), Dávid Belunek (6), Emil Haladej (25), Matej Dybala (16)
Záložníci :        Martin Dupkala (7), Michal Grohoľ (8),  Emmanuel Sarki (11), Mkhanyiseli Siwahla (14), Peter Lipták (17), Peter Katona (20), Michal Horodník (21)   
Útočníci :         Marko Milunović (19), Ján Staško (10), Romulo Silva Santos (9), Róbert Stchura (13)
Filozofia nahuatl

Filozofia nahuatl je filozofia Aztékov a iných kmeňov hovoriacich jazykom nahuatl. Túto filozofiu spolu s kultúrou zničili európski dobyvatelia v jej prvopočiatkoch, ktoré zodpovedali asi tak situácii v Grécku ešte pred prvými Miléťanmi.
Avignonské zajatie

Avignonské zajatie je obdobie rokov 1309 – 1378, keď pápeži sídlili namiesto Ríma v Avignone vo Francúzsku.  
Tomuto kroku predchádzal spor francúzskeho kráľa Filipa IV. s pápežom Bonifácom VIII., potom ako pápež vydal bulu Unam sanctam, v ktorej požadoval prioritu duchovnej moci nad svetskou. Spory vyvrcholili pápežovou smrťou. Filip IV. následne presadil v kardinálskom zbore zvolenie Klementa V.  za nového pápeža. 
Týmto krokom sa v 14. storočí pápežský štát dostal pod silný vplyv Francúzska a došlo k veľkému úpadku katolíckej cirkvi. Sídlo v Avignone si vybudoval, vraj kvôli lepším podmienkam pre chatrné zdravie, Klement V., ktorý bol úplne závislý od francúzskeho panovníka. Jeho nasledovníci tiež zostávali úplne vo vleku francúzskej politiky a pápežský dvor sa luxusným životným štýlom nijako nelíšil od svetských panovníckych dvorov. 
Urban V. sa v roku 1367 pokúsil znovu usadiť v Ríme, ale kvôli nepriateľskej až nebezpečnej situácii sa v roku 1370 vrátil do Avignonu. O prenesenie pápežského stolca sa usiloval aj jeho nástupca Gregor XI., ktorý sa nakoniec v Ríme objavil v roku 1377. 
Urban VI. bol pre podozrenie z duševnej choroby zosadený a namiesto neho bol zvolený Klement VII. Tým začal dlhý rad vzdoropápežov, keď sa obaja muži vzájomne exkomunikovali a Klement VII. sa presídlil opäť do Avignonu. Aj po ich smrti trvalo zostávali dvaja pápeži, jeden v Ríme a druhý v Avignone. Európske štáty sa rozdelili podľa toho, ktorému pápežovi stranili. Bolo to škandálne obdobie súčasne vládnucich pápežov, kedy prestíž pápežského úradu klesla na dno. Jednota cirkvi bola obnovená až na kostnickom koncile v roku 1417 voľbou Martina V.
Rokfortská stredná škola čarodejnícka

Rokfortská stredná škola čarodejnícka, skrátene "Rokfort" (angl.: Hogwarts School of Witchcraft and Wizardry, skrátene "Hogwarts", česky: Škola čarov v Bradavicích, skrátene "Bradavice") je čarodejnícka škola z fantasy série Harry Potter, ktorá sa nachádza vo Spojenom kráľovstve, presnejšie v Škótsku. Bežní ľudia ju vidia ako ruiny hradu. Je to jediná vzdelávacia inštitúcia pre čarodejníkov vo Veľkej Británii. Bola založená okolo roku 1000 štyrmi legendárnymi čarodejníkmi ktorí si vytvorili vlastné fakulty: (Chrabromil, Bifľomor, Bystrohlav, Slizolin) Richard Chrabromil (po angl. Godric Gryffindor)
Brigita Bifľomorová (Helga Hufflepuff)
Brunhilda Bystrohlavová (Rowena Rawenclaw)
Salazar Slizolin (Salazar Slytherin)
Neskôr nastali medzi Salazarom Slizolinom a ostatnými troma čarodejníkmi nezhody. Salazar Slizolin zastával názor, že Rokfort smú navštevovať len deti z čarodejníckych rodín(teda čisto krvný)  žiadni "humusáci" - deti čarodejníkov a muklov, ľudí, ktorí nevedia čarovať. Tieto rozpory sa neskôr až natoľko vyostrili, že sa Slizolin nakoniec urazil a z Rokfortu odišiel. Avšak sa predpokladalo, že skôr ako tak učinil, vybudoval na škole Tajomnú komnatu. Chrabromil si sňal z hlavy svoj klobúk a začaroval ho aby hovoril potom zakladatelia doňho vliali svoje sny. Odvtedy až dodnes sa triedia pomocou triediaceho klobúka. Každá fakulta má určité charakteristické vlastnosti. 
V Chrabromile, tam sa zídu udatní a odvážni, čo statočne s chrabrým srdcom uskutočnia dávne sny. V Bifľomore, tam je taktiež pre poctivcov miesta dosť, pre tých, ktorí vždy si splnia svoju školskú povinnosť. Mnohí budú v Bystrohlave, predsa hlavy bystré ste, tam vždy posielam len takých, čo majú um na mieste. No aj v takom Slizoline nebývajú žiaci zlí, do aleluja sa drvia, aby svoj cieľ dosiahli.
(úryvok z knihy Harry Potter a kameň mudrcov, pieseň triediaceho klobúka)
Rokfort navštevujú žiaci vo veku jedenásť až sedemnásť rokov ( v deň sedemnástich čarodejovia dosahujú čarodejnícku plnoletosť). Múry a areál Rokfortu chránia mnohé starobylé zaklínadlá a čary, aby sa zabezpečila telesná a duševná bezpečnosť jeho obyvateľov. školský rok sa začína 1. septembra. Žiaci sa na školu dostanú zo stanice King's Cross z nástupišťa 9 a 3/4 (prejdením cez kamennú stenu medzi 9. a 10. nástupišťom) Rokfortským expresom.Z Rokfortu sa nedá premiestňovať, nech už je spôsob akýkoľvek (výnimkou je riaditeľ a učiteľský zbor a domáci škriatkovia)

Hodnotenie žiakov

Žiaci sú hodnotení šiestimi známkami. Hodnotia sa hlavne na V.Č.Ú. (Vynikajúca Čarodejnícka Úroveň) v piatom ročníku a na M.L.O.K.-och (Mimoriadna Legálna Odborná Kategória) v siedmom ročníku.

Hymna Rokfortskej strednej školy čarodejníckej

Rokfort, Rokfort, plný vôní,
uč nás, svet to ocení, 
či sme starí, s holou hlavou, 
a či mladý, zelení; 
do hláv niečo by sa zišlo, 
nech v nich máme dáky ruch; 
dnes je v nich len kopa slamy, 
pilín a pár mŕtvych múch. 
Nauč nás, čo treba vedieť, 
do hláv vtlč, čo zmizlo z nich, 
rob, čo má sa, a my zasa
učme sa , kým stačí dych.
Prachatická hornatina

Geologická stavba

Prachatická hornatina je tvorená z dvoch rozľahlých tektonicky porušených granulitových telies s hojnými vložkami serpentinitov a z biotitických rúl a pararúl jednotvárnej série moldanubika.
Flassans-sur-Issole

Poloha

Obec má rozlohu 43,68 km². Najvyšší bod je položený 527 m n. m. a najnižší bod 203 m n. m.

Obyvateľstvo

Počet obyvateľov obce je 3 132 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pordenone

Pordenone je talianske mesto v regióne Furlansko-Júlske Benátky, hlavné mesto rovnomennej provincie.
Mesto bolo osídlené už pred 1 000 rokmi. Má malebné historické centrum. V súčasnosti je dôležitým priemyselným centrom regiónu. Ťažiskom produkcie sú domáce spotrebiče. Najdôležitejším zamestnávateľom je firma Zanussi (z koncernu Electrolux) a dodávatelia komponentov pre výrobu bielej techniky.
Pogrom

Pogromy na Slovensku

Po druhej svetovej vojne vypukol 24. septembra 1945 v Topoľčanoch pogrom, pri ktorom bolo zranených 48 Židov, ktorí sa vrátili z koncentračných táborov.
Castillon-en-Auge

Poloha

Obec má rozlohu 7,23 km². Najvyšší bod je položený 170 m n. m. a najnižší bod 49 m n. m.

Obyvateľstvo

Počet obyvateľov obce je 144 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charlotte Schwabová

Biografia

V 17 rokoch ju zaujalo herectvo a neskôr vyštudovala hudobno-dramatický odbor Štátneho konzervatória v Berne a potom zahájila svoju kariéru. V televízii sa objavuje od roku 1970. V rokoch 1996 – 2008 hrala v nemeckom seriáli Kobra 11 šéfku Annu Engelhardtovú.
Z prvého manželstva s hercom Pettom Simonischekom (* 1946) má syna Maximiliana (* 1982), ktorý je tiež herec. S druhým manželom, hercom a režisérom Svenom-Ericom Bechtolfom (* 1957) má syna Hansa.
Hovorí nemecky, anglicky, francúzsky a taliansky. Jej najväčšími koníčkami sú psychológia a varenie. Je veľká futbalová fanúšička klubu SC Freiburg. Žije v Hamburgu.
Orquevaux

Poloha

Obec má rozlohu 15,7 km². Najvyšší bod je položený 432 m n. m. a najnižší bod 288 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Péter Erdő

Život

Študoval v seminároch v Ostrihome a Budapešti, kňazské svätenie prijal 18. júna 1975 v Budapešti. Pôsobil v arcidiecéze ostrihomsko-budapeštianskej, na sklonku 70. rokov 20. storočia študoval v Ríme. Po návrate do vlasti bol profesorom seminára v Ostrihome, od roku 1988 pôsobil na Katolíckej univerzite Petra Pazmánya v Budapešti, kde bol profesorom, neskôr dekanom a rektorom (v roku 1998).
V novembri 1999 ho pápež Ján Pavol II. vymenoval za pomocného biskupa v diecéze Stoličný Belehrad a 6. januára 2000 mu udelil biskupské svätenie. V decembri 2002 bol vymenovaný za arcibiskupa arcidiecézy ostrihomsko-budapeštianskej. O rok neskôr, 21. októbra 2003, prijal z rúk pápeža kardinálsku kreáciu. Bol najmladším účastníkom konkláve po smrti Jána Pavla II. v apríli 2005.
Od roku 2005 je predsedom Konferencie biskupov Maďarska. V roku 2006 bol vymenovaný za predsedu Rady biskupských konferencií Európy.
Univerzita kardinála Stefana Wyszyńského vo Varšave mu v roku 2011 udelila titul doctor honoris causa. Zúčastnil sa na konkláve 2013, na ktorom bol zvolený pápež František.
Maďarský demokratický zväz Rumunska

Maďarský demokratický zväz Rumunska/v Rumunsku alebo Demokratický zväz Maďarov v Rumunsku (rum. Uniunea Democrată Maghiară din România; maď. Romániai Magyar Demokrata Szövetség) je politická strana maďarskej menšiny v Rumunsku, s obzvlášť silným zastúpením v Sedmohradsku.
Strana bola založená z 13 rôznych maďarských strán a zoskupení dňa 25. decembra 1989. V období prístupových rokovaní Rumunska do Európskej únie sa strana zasadzovala o skoršiu integráciu Rumunska do tohto spoločenstva národov a štátov Európy, reformy v oblasti ekonomiky a privatizáciu podnikov. V 90. rokoch 20. storočia sa stal súčasťou pravoopozičného zväzu strán Demokratická konvencia. V rokoch 1996 - 2000 boli jeho poslanci členom vládneho kabinetu. Od roku 2000 je strana v opozicii. Vo vtedajších voľbách sa mu podarilo zozbierať 6,8% a 6,9% hlasov do poslaneckej komory a senátu rumunského parlamentu.
Igor Hraško

Životopis

Vyrastal v Martine na sídlisku Jahodníky. V rokoch 1990 - 1998 absolvoval Stavebnú fakultu Technickej univerzity v Košiciach v odbore Kovové konštrukcie a mosty. Hneď po štúdiu sa dal na politiku a v roku 1998 kandidoval prvý krát do Národnej rady Slovenskej republiky za Stranu občianskeho porozumenia (SOP). Do Parlamentu sa nedostal, ale ostal pracovať ako referent v republikovej kancelárii SOP. Po zvolení Rudolfa Šustera za prezidenta SR mu bolo odporučené, aby zo SOP odišiel. Vystriedal viacero zamestnaní, kde sa venoval prevažne obchodným činnostiam. Popri zamestnaní absolvoval dva ročníky na Fakulte ekonomiky a manažmentu Slovenskej poľnohospodárskej univerzity v Nitre. V tom čase však musel narukovať na predposledný povinný termín Základnej vojenskej služby. V rokoch 1999 - 2000 a 2004 - 2009 bol živnostníkom. Od roku 2008 až 2012 pracoval v školstve. V rokoch 2012 až 2016 bol poslancom NR SR. V marcových voľbách sa už do parlamentu nedostal. Od roku 2016 sa venuje poľnohospodárstvu. V roku 2007 bol spoluzakladateľom najväčšieho folklórneho portálu www.jankohrasko.sk a zároveň folklórneho rádia JankoHraško.sk.
Abbéville-lès-Conflans

Poloha

Obec má rozlohu 7,73 km². Najvyšší bod je položený 230 m n. m. a najnižší bod 196 m n. m.

Obyvateľstvo

Počet obyvateľov obce je 231 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sombrun

Poloha

Obec má rozlohu 9,67 km². Najvyšší bod je položený 291 m n. m. a najnižší bod 164 m n. m.

Obyvateľstvo

Počet obyvateľov obce je 211 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poulan-Pouzols

Poloha

Poulan-Pouzols má rozlohu 11,86 km². Najvyšší bod je položený 292 m n. m. a najnižší bod 187 m n. m.

Obyvateľstvo

Poulan-Pouzols má 431 obyvateľov (2009).
Graf vývoja obyvateľstva:
Zdroje: INSEE
Renève

Poloha

Obec má rozlohu 14,4 km². Najvyšší bod je položený 241 m n. m. a najnižší bod 196 m n. m.

Obyvateľstvo

Počet obyvateľov obce je 434 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Waremme

Obyvateľstvo

Mesto má približne 14 607 obyvateľov (2010).
Ján Demikát

JUDr. Ján Demikát ( * 16.06. 1951, Spišské Vlachy) je bývalý vysokopostavený príslušník ŠtB, predseda Národnej alternatívy Slovenska a bývalý kandidát na prezidenta Slovenskej republiky.
Ján Demikát absolvoval Právnickú fakultu Karlovej univerzity v Prahe a do roku 1986 pracoval v Štátnej bezpečnosti (ŠtB). V decembri 1989 ho zvolili za predsedu Ústrednej kontrolnej a revíznej komisie Ústredného výboru Komunistickej strany Slovenska (ÚKRK ÚV KSS). V súčasnosti je súkromným podnikateľom. Bol predsedom zaniknutej Národnej alternatívy Slovenska (NaAS). V roku 1999 kandidoval vo voľbách na prezidenta. Do prezidentskej kampane ho nominovali NaAS, Jednotná strana pracujúcich (JSP) a Strana národného porozumenia (SNP). Vo voľbách získal 4 537 hlasov a 0,15%.
Chêne-Bernard

Poloha

Obec má rozlohu 3,61 km². Najvyšší bod je položený 223 m n. m. a najnižší bod 197 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Venteuges

Poloha

Obec má rozlohu 39,35 km². Najvyšší bod je položený 1 270 m n. m. a najnižší bod 670 m n. m.

Obyvateľstvo

Počet obyvateľov obce je 369 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bažant obyčajný

Opis

Bažant je asi 80 – 90 cm dlhý aj so 40 cm dlhým chvostom a váži priemerne 1,2 – 1,8 kg. Rozpätie krídel bažanta je 75 – 80 cm. Bažantica je menšia, ľahšia a má menšie rozpätie krídel.

Hlas

Dvojité kokŕhanie
1 s.
Dvojité kokŕhanie a trepot krídel za letu
17 s., Slovensko
Kohút sa ozýva dvojitým kokŕhaním a k tomu zatrepe krídlami. Sliepka vydáva tenké pískavé zvuky. Keď prudko vzlietne, krídla hlasno trepocú a ozve sa tvrdým kovovým ek.

Výskyt a stav na Slovensku

Odhadovaný počet hniezdiacich párov je 20 000 - 40 000, zimujúcich jedincov 30 000 - 60 000. Na Slovensku bolo dokázané alebo pravdepodobné hniezdenie v 77,80 % a zimovanie v 69,50 % mapovacích kvadrátoch. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status.

Biotop

Kurovitý vták bažant má v našich lesoch a na poliach výborné podmienky. Ideálnymi miestami sú lužné lesy, najmä pozdĺž väčších riek.

Rozmnožovanie

Do hniezda znáša bažantica 8 – 18 vajec. Niekedy znesie do jedného hniezda vajíčka viac bažantíc. Na vajíčkach sedí v apríli a v máji približne 24 – 26 dní. 4 týždne po vyliahnutí už bažantíčatá bezpečne lietajú a samy si hľadajú potravu, sú nekŕmivé. Nepriateľmi bažanta sú okrem túlavých psov a mačiek iné šelmy a dravce.

Potrava

Bažant vyniká žravosťou, je zberateľom hmyzu, najviac škodlivého, ale chytá i mladé hraboše a myši, zbiera slimáky, živí sa lesnými plodmi, žerie aj obilie a občas aj hrozno.
Pavel Hečko

Pavel Hečko (* 8. jún 1825 Dolné Srnie– † 1895) bol slovenský filozof, predstaviteľ protestantskej filozofie.